Държавен вестник, бр. 4, 2020 г., стр. 25

БРОЙ  4	
Д Ъ Р Ж А В Е Н  В Е С Т Н И К 	
СТР.  25  
(2) За ИДП не се прилага редът за опреде­
ляне на стойностите за медико-диагностични 
изследвания от пакет „Образна диагностика“ 
(секторна рентгенография на зъби и ортопан­
томография).
(3) Редът на назначаване на СМДИ от пакет 
„Образна диагностика“ (секторна рентгеногра­
фия на зъби) и ВСМДИ от пакет „Образна 
дигностика“ (ортопантомография) от ИДП е 
съгласно чл. 124, ал. 2, т. 2.
(4) При отчитането и заплащането на СМДИ 
от пакет „Образна диагностика“ (секторна 
рентгенография на зъби) и ВСМДИ от пакет 
„Образна дигностика“ (ортопантомография) 
се прилагат правилата за отчитане и запла­
щане на оказаната по договор извънболнична 
дентална помощ.
Чл. 111. На ИДП се заплаща отчетена екс­
пертизна дейност, извършена по установения 
в глава дванадесета ред.
Чл. 112. (1) Националната здравноосигу­
рителна каса закупува отчетена експертиза 
на временната неработоспособност от всеки 
член на обща или специализирана лекарска 
консултативна комисия (ЛКК), но на не повече 
от трима членове.
(2) Експертиза по ал. 1 се отчита с отрязък 
от „Талон за медицинска експертиза“ – (блан­
ка МЗ – НЗОК № 6), за всеки член на ЛКК.
(3) Националната здравноосигурителна каса 
заплаща за отчетен преглед, поискан от ЛКК 
и Регионалната картотека на медицинската 
експертиза (РКМЕ).
(4) Прегледът по ал. 3 се отчита с отрязък 
от „Талон за медицинска експертиза“ – (бланка 
МЗ – НЗОК № 6).
(5) Националната здравноосигурителна 
каса закупува извършените медико-диагнос­
тични дейности, изискани от ЛКК.
Чл. 113. (1) Лекарите по дентална меди­
цина, работещи в лечебни заведения – ИДП, 
отчитат месечно по електронен път в утвър­
ден от НЗОК формат оказаната през месеца 
дентална дейност, включена в предмета на 
договора, през интернет портала на НЗОК 
или чрез web услуга.
(2) Електронният отчет по ал. 1 съдържа ин­
формация за извършените дентални дейности 
по чл. 100 и/или по чл. 101, и/или по чл. 102, 
и/или по чл. 103, отразена в амбулаторните 
листове в определен от НЗОК формат.
(3) Електронни отчети се подписват от 
лекарите по дентална медицина, извършили 
дейността, с усъвършенстван електронен 
подпис (УЕП) по смисъла на чл. 13, ал. 2 от 
Закона за електронния документ и електрон­
ните удостоверителни услуги (ЗЕДЕУУ).
(4) За оказаната извънболнична дентална 
помощ на правоимащи лица, осигурени в 
друга държава, спрямо които се прилагат 
правилата за координация на системите за 
социална сигурност/двустранни спогодби 
за социално осигуряване, регистрационните 
данни на пациента трябва да съответстват на 
тези в удостоверителния документ, издаден 
от съответната друга държава.
(5) Оказаната от ИДП дейност по ал. 2 
се отчита най-късно до четвъртия работен 
ден на месеца, следващ отчетния. Лекарите, 
работещи в лечебното заведение – ИДП, не 
могат да представят отчетни файлове по ал. 1 
за месец, който вече е отчетен от същото 
лечебно заведение.
(6) При констатиране на грешки в електрон­
ния отчет, свързани с регистрационни данни 
и реквизити, ИДП получава автоматично съ­
общение (нотификация) от информационната 
система на НЗОК и електронният отчет не се 
обработва от НЗОК до получаване на отчет 
с коректни данни.
(7) Грешки по ал. 6 могат да са:
1. регистрационен номер на лечебно заве­
дение, ЛПК на лекар по дентална медицина, 
код на специалност на лекар по дентална 
медицина, отразени в първичните медицин­
ски документи: номер на договора с НЗОК, 
регистрационните данни на ЗОЛ;
2. отчетена дейност извън предмета на 
договора с НЗОК;
3. несъответствия с установените реквизити 
и съответните им номенклатури, относими 
към заплащаната от НЗОК дейност.
(8) В информационната система на НЗОК 
се обработва последният подаден в сроковете 
по ал. 5 отчет с коректни данни.
(9) Отчетената в електронните отчети 
дейност се обработва в информационната 
система на НЗОК. След окончателната обра­
ботка за отчетен месец директорът на РЗОК 
или упълномощено от него длъжностно лице 
изпраща по електронен път през информаци­
онната система на НЗОК „Месечно известие“, 
подписано с електронен подпис, съдържащо 
отхвърлената и одобрената за заплащане 
дейност и съответните основания за отхвър­
ляне (при наличие на такива). Известието 
се изпраща в срок до 15-о число на месеца.
(10) „Месечното известие“ по ал. 9 се 
подписва от директора на РЗОК или от 
упълномощено от него длъжностно лице с 
усъвършенстван електронен подпис (УЕП) 
съгласно чл. 13, ал. 2 от ЗЕДЕУУ.
(11) Не се допуска подаване на нови елек­
тронни отчети от страна на ИДП на одобре­
ните в електронната система на НЗОК за 
заплащане дейности в електронните отчети 
след подаване на „Месечно известие“ по ал. 9.
(12) Възражения във връзка с ал. 9 се 
разглеждат и решават от РЗОК след контрол. 
За одобрените за заплащане след контрол 
дейности директорът на РЗОК или упълно­
мощено от него длъжностно лице изпраща